Gustav Jallajas

Gustav Jallajas (29. detsember 1875 Kastre-Võnnu vald, Tartumaa – 11. veebruar 1944 Nõmme) oli Eesti postiametkonna juht 3. septembrist 1924 kuni 1940. aastani ja 1941. aastast kuni 16. maini 1942.
 Elulugu 
Ta lõpetas 1903. aastal Peterburi elektrotehnika instituudi.

Gustav Jallajas teenis alates 1896. aastast Venemaa keisririigi teenistuses posti, telegraafi ja telefoni alal Vilnos, Kurskis ja Turkestanis. 1920. aastal saabus ta Eestisse ja nimetati sama aasta 30. septembril Teedeministeeriumi Postivalitsuse direktori abiks. 

20. juunil 1934 määras Vabariigi Valitsus ta Riigi Ringhäälingu juhataja ajutiseks kohustetäitjaksTeedeministeeriumi Protokollid nr. 56-89; ERA.31.2.295; 01.06.1934-29.09.1934. Sellel ametikohal oli ta kuni 10. septembrini 1934, mil riigivanem määras Riigi Ringhäälingu juhatajaks Friedrich Olbrei.

Hiljem töötas Teedeministeeriumi Posti-, Telegraafi- ja Telefonitalituse direktorina, kuni vabastati  1. augustist 1940 aastal posti-, telegraafi- ja telefoni talituse direktori ametist oma palvel Vabariigi Presidendi käskkiri nr. 228. (RT 1940, 90, 905) ja nimetati senine posti-, telegraafi ja telefoni talituse tehnikabüroo juhataja abi Vassili Laak sama talituse direktori kohustetäitjaks, arvates 1. augustist 1940Vassili Laak posti-, telearaafi- Ja telefonitalituse direktoriks, Järva Teataja (1926-1944), nr. 89, 2 august 1940.

 Isiklikku 
Gustav Jallajas oli abielus Franziska-Isabella Jallajasega (1887 – 23. jaanuar 1932)Dir. Jallajase abikaasa uppus. Esmaspäev, 25. jaanuar 1932, nr. 4, lk. 1..

 Tunnustus 
1929 – Eesti Punase Risti II järgu II astme teenetemärk
1938 – Valgetähe II klassi teenetemärk

 Viited 

 Kirjandus 
Kirjade asemel rääkivad plaadid. Uus Eesti, 20. juuni 1939, nr 165, lk 3.
Postitalituse direktor Gustav Jallajase sünnist 100 aastat. Eesti Filatelist nr 20–21, 1977, lk 18–19.

 Välislingid 
 Gustav Jallajas. Eesti ajakirjanduse analüütiline bibliograafia

Kategooria:Eesti postiametnikud
Kategooria:Eesti filatelistid‎
Kategooria:EÜS Põhjala liikmed
Kategooria:Eesti Punase Risti II järgu II astme teenetemärgi kavalerid
Kategooria:Valgetähe II klassi teenetemärgi kavalerid
Kategooria:Rahumäe kalmistule maetud
Kategooria:Sündinud 1875
Kategooria:Surnud 1944